CELEX: 32021R0129
Language: lt
Date: 2021-02-03 00:00:00
Title: Komisijos įgyvendinimo reglamentas (ES) 2021/129 2021 m. vasario 3 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos česnakų ekstrakto patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

2021 2 4   
               
               
                  LT
               
               
                  Europos Sąjungos oficialusis leidinys
               
               
                  L 40/11
               
            
         KOMISIJOS ĮGYVENDINIMO REGLAMENTAS (ES) 2021/129
         2021 m. vasario 3 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos česnakų ekstrakto patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:
         
                     (1)
                  
                  
                     Komisijos direktyva 2008/127/EB (2) česnakų ekstraktas įtrauktas į Tarybos direktyvos 91/414/EEB (3) I priedą kaip veiklioji medžiaga;
                  
               
                     (2)
                  
                  
                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;
                  
               
                     (3)
                  
                  
                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos česnakų ekstrakto patvirtinimas nustoja galioti 2021 m. rugpjūčio 31 d.;
                  
               
                     (4)
                  
                  
                     paraiška dėl veikliosios medžiagos česnakų ekstrakto patvirtinimo galiojimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;
                  
               
                     (5)
                  
                  
                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;
                  
               
                     (6)
                  
                  
                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitos projektą ir 2019 m. kovo 28 d. pateikė jį Europos maisto saugos tarnybai (toliau – Tarnyba) ir Komisijai;
                  
               
                     (7)
                  
                  
                     Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitos projektą taip pat išplatino pareiškėjui ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;
                  
               
                     (8)
                  
                  
                     2020 m. balandžio 16 d. Tarnyba pateikė Komisijai išvadą (6), ar galima manyti, kad česnakų ekstraktas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2020 m. liepos 16–17 d. Komisija pateikė Augalų, gyvūnų, maisto ir pašarų nuolatiniam komitetui česnakų ekstrakto patvirtinimo galiojimo pratęsimo ataskaitą, o 2020 m. gruodžio 4 d. – reglamento, kuriuo pratęsiamas tos veikliosios medžiagos patvirtinimo galiojimas, projektą;
                  
               
                     (9)
                  
                  
                     dėl Komisijos reglamentu (ES) 2018/605 (7) nustatytų endokrininės sistemos ardomųjų savybių nustatymo kriterijų Tarnyba padarė išvadą, kad česnakų ekstraktas laikomas neatitinkančiu žmonių ir netikslinių organizmų endokrininės sistemos ardymo kriterijų, nustatytų atitinkamai Reglamento (EB) Nr. 1107/2009 su pakeitimais, padarytais Reglamentu (ES) 2018/605, II priedo 3.6.5 ir 3.8.2 punktuose;
                  
               
                     (10)
                  
                  
                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl galiojimo pratęsimo ataskaitos. Pareiškėjas pateikė savo pastabas ir jos buvo atidžiai išnagrinėtos;
                  
               
                     (11)
                  
                  
                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos česnakų ekstrakto, naudojamas pagal vieną ar kelias tipiškas paskirtis;
                  
               
                     (12)
                  
                  
                     veikliosios medžiagos česnakų ekstrakto patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau augalų apsaugos produktų, kurių sudėtyje yra česnakų ekstrakto, leidžiamos naudojimo paskirtys dėl to neapribojamos;
                  
               
                     (13)
                  
                  
                     todėl česnakų ekstrakto patvirtinimo galiojimą tikslinga pratęsti;
                  
               
                     (14)
                  
                  
                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
                  
               
                     (15)
                  
                  
                     Komisijos įgyvendinimo reglamentu (ES) 2020/1160 (8) česnakų ekstrakto patvirtinimo galiojimas pratęstas iki 2021 m. rugpjūčio 31 d., kad šios veikliosios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Vis dėlto, kadangi sprendimas dėl patvirtinimo galiojimo pratęsimo priimtas prieš pasibaigiant pratęstam patvirtinimo galiojimo terminui, šis reglamentas turi būti taikomas nuo 2021 m. kovo 1 d.;
                  
               
                     (16)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos česnakų ekstrakto patvirtinimo galiojimas pratęsiamas, kaip nustatyta I priede.
         
         
            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
         
         
            3 straipsnis
            Įsigaliojimas ir taikymo data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. kovo 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).
         
            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
         
            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
         
            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
         
            (6)  Conclusion on the peer review of the pesticide risk assessment of the active substance garlic extract EFSA Journal 2020;18(6):6116 https://doi.org/10.2903/j.efsa.2020,6116.
         
            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).
         
            (8)  2020 m. rugpjūčio 5 d. Komisijos įgyvendinimo reglamentas (ES) 2020/1160, kuriuo dėl veikliųjų medžiagų aliuminio amonio sulfato, aliuminio silikato, kraujo miltų, kalcio karbonato, anglies dioksido, arbatmedžio ekstrakto, riebalų distiliavimo likučio, riebalų rūgščių nuo C7 iki C20, česnakų ekstrakto, giberelino rūgšties, giberelino, hidrolizuotų baltymų, geležies sulfato, diatomito (infuzorinės žemės), augalinių aliejų/rapsų aliejaus, kalio hidrokarbonato, kvarcinio smėlio, žuvų taukų, gyvūninių arba augalinių kvapu atbaidančių medžiagų/avių riebalų, drugių (Lepidoptera) būrio atstovų linijinės grandinės feromonų, tebukonazolio ir karbamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 257, 2020 8 6, p. 29).
      
      
         
            I PRIEDAS
            
                        Įprastas pavadinimas, identifikavimo numeriai
                     
                     
                        IUPAC pavadinimas
                     
                     
                        Grynumas  (1)
                        
                     
                     
                        Patvirtinimo data
                     
                     
                        Patvirtinimo galiojimo pabaiga
                     
                     
                        Konkrečios nuostatos
                     
                  
                        Česnakų ekstraktas
                        Žymens sudedamosios dalys:
                        dialilsulfidas (DAS1), dialildisulfidas (DAS 2),
                        dialiltrisulfidas (DAS3), dialiltetrasulfidas (DAS 4)
                     
                     
                        Česnakų ekstraktas
                     
                     
                        1 000  g/kg
                     
                     
                        2021 m. kovo 1 d.
                     
                     
                        2036 m. vasario 29 d.
                     
                     
                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į česnakų ekstrakto patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Atsižvelgiant į siūlomas ir pagrindžiamas naudojimo paskirtis (kaip išvardyta II priedėlyje), buvo nustatyta ši problema, kuriai visos valstybės narės turi skirti ypatingą dėmesį trumpuoju laikotarpiu atitinkamai išduodamos, keisdamos ar panaikindamos registraciją:
                        
                                    —
                                 
                                 
                                    vandens organizmams keliama rizika.
                                 
                              
                  
                        CAS Nr. 8000-78-0;
                        8008-99-9
                     
                  
                        CIPAC Nr. 916
                     
                  
               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.
         
      
      
         
            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:
            
                        1)
                     
                     
                        A dalyje išbraukiamas česnakų ekstraktui skirtas 231 įrašas;
                     
                  
                        2)
                     
                     
                        B dalis papildoma šiuo įrašu:
                        
                                    Numeris
                                 
                                 
                                    Įprastas pavadinimas, identifikavimo numeriai
                                 
                                 
                                    IUPAC pavadinimas
                                 
                                 
                                    Grynumas (1)
                                    
                                 
                                 
                                    Patvirtinimo data
                                 
                                 
                                    Patvirtinimo galiojimo pabaiga
                                 
                                 
                                    Konkrečios nuostatos
                                 
                              
                                    „144
                                 
                                 
                                    Česnakų ekstraktas Žymens sudedamosios dalys: dialilsulfidas (DAS1), dialildisulfidas (DAS 2), dialiltrisulfidas (DAS3), dialiltetrasulfidas (DAS 4)
                                 
                                 
                                    Česnakų ekstraktas
                                 
                                 
                                    1 000  g/kg
                                 
                                 
                                    2021 m. kovo 1 d.
                                 
                                 
                                    2036 m. vasario 29 d.
                                 
                                 
                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į česnakų ekstrakto patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Atsižvelgiant į siūlomas ir pagrindžiamas naudojimo paskirtis (kaip išvardyta II priedėlyje), buvo nustatyta ši problema, kuriai visos valstybės narės turi skirti ypatingą dėmesį trumpuoju laikotarpiu atitinkamai išduodamos, keisdamos ar panaikindamos registraciją:
                                    
                                                —
                                             
                                             
                                                vandens organizmams keliama rizika.“
                                             
                                          
                              
                                    CAS Nr. 8000-78-0
                                    8008-99-9
                                    CIPAC Nr. 916
                                 
                              
                  
               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.